62020TO0725_INF
Uznesenie Všeobecného súdu (štvrtá komora) z 22. decembra 2021 –Guangdong Haomei New Materials a Guangdong King Metal Light Alloy Technology/Komisia
(vec T‑725/20)
„Dumping – Dovoz hliníkových výliskov s pôvodom v Číne – Akt, ktorým sa zavádza predbežné antidumpingové clo – Akt, ktorý nie je možné napadnúť žalobou – Prípravný akt – Neprípustnosť – Konečné antidumpingové clo – Zánik záujmu na konaní – Zastavenie konania“
1.
Žaloba o neplatnosť – Akty, ktoré možno napadnúť žalobou – Pojem – Akty so záväznými právnymi účinkami – Prípravné akty – Vylúčenie – Nariadenie zavádzajúce predbežné antidumpingové clo – Neprípustnosť – Porušenie práva na účinnú súdnu ochranu – Neexistencia
(článok 263 ZFEÚ; nariadenie Európskeho parlamentu a Rady 2016/1036, nariadenie Komisie 2020/1428)
(pozri body 18 – 31, 33 – 37)
2.
Žaloba o neplatnosť – Fyzické alebo právnické osoby – Záujem na konaní – Žaloba proti nariadeniu zavádzajúcemu predbežné antidumpingové clo – Neskoršie prijatie nariadenia zavádzajúceho konečné antidumpingové clo – Zánik záujmu na konaní – Výnimka – Podmienky – Dôkazné bremeno
(článok 263 ZFEÚ; nariadenie Európskeho parlamentu a Rady 2016/1036, nariadenie Komisie 2020/1428)
(pozri body 32, 39 – 51)
Predmet
Návrh podaný na základe článku 263 ZFEÚ, na zrušenie v prvom rade vykonávacieho nariadenia Komisie (EÚ) Komisie (EÚ) 2020/1428 z 12. októbra 2020, ktorým sa ukladá predbežné antidumpingové clo na dovoz hliníkových výliskov s pôvodom v Čínskej ľudovej republike (Ú. v. EÚ L 336, 2020, s. 8), a subsidiárne nariadenia Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (Ú. v. EÚ L 176, 2016, s. 21)
Výrok
1.
Žaloba sa zamieta ako neprípustná.
2.
Guangdong Haomei New Materials Co. Ltd a Guangdong King Metal Light Alloy Technology Co. Ltd. sú povinné nahradiť trovy konania.